Pärsti oja
Pärsti oja on oja Sakala kõrgustiku põhjaosas, Viljandi maakonnas Viljandi vallas. Oja pikkus on 4 km, langus 20 m, lang 5 m/km ja valgla suurus 4,35 km². Oja saab alguse 99,5 m kõrgusel Pärsti ja Vanamõisa küla piiril Epra–Sürgavere–Klaassepa tee ligidal ja suubub 79,5 m kõrgusel Aindu ja Tobraselja küla piiril paremalt poolt Polli ojasse. Oja kuulub Lääne-Eesti vesikonda ja Pärnu alamvesikonda.